LV
C 463/24
Eiropas Savienības Oficiālais Vēstnesis
5.12.2022.
Rezolutīvā daļa 1) Noraidīt protestu pret 2020. gada 25. jūnija aizmuguriski taisīto spriedumu Malacalza Investimenti/ECB, T-552/19, EU:T:2020:294, ar ko atcelts ECB 2019. gada 12. jūnija lēmums, ar kuru bija atteikta piekļuve tās 2019. gada 1. janvāra lēmumam, ar ko piemēro pagaidu administrāciju Banca Carige SpA, un citiem ar to saistītiem dokumentiem, un līdz ar to – apstiprināt ECB 2019. gada 12. jūnija lēmuma atcelšanu ar aizmugurisku spriedumu.
2) ECB atlīdzina tiesāšanās izdevumus.
(1)
OV C 328, 30.9.2019.
Vispārējās tiesas 2022. gada 28. septembra spriedums – LAICO/Padome (Lieta T-627/20) (1) (Kopējā ārpolitika un drošības politika – Ierobežojoši pasākumi saistībā ar situāciju Lībijā – Līdzekļu iesaldēšana – To personu, vienību un struktūru saraksts, kurām piemērojama līdzekļu un saimniecisko resursu iesaldēšana – Prasītāja nosaukuma saglabāšana sarakstā – Kļūda vērtējumā) (2022/C 463/32) Tiesvedības valoda – angļu Lietas dalībnieki Prasītāja: Libyan African Investment Company (LAICO) (Tripole, Lībija) (pārstāvji: A. Bahrami un N. Korogiannakis, advokāti) Atbildētāja: Eiropas Savienības Padome (pārstāvji: M.-C. Cadilhac un V. Piessevaux)
Priekšmets Ar prasību, kas pamatota ar LESD 263. pantu, prasītāja lūdz atcelt, pirmkārt, Padomes Īstenošanas lēmumu (KĀDP) 2020/1137 (2020. gada 30. jūlijs), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (OV 2020, L 247, 40. lpp.), un Padomes Lēmumu (KĀDP) 2021/1251 (2021. gada 29. jūlijs), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (OV 2021, L 272, 71. lpp.), ciktāl ar tiem prasītājas nosaukums ir atstāts Padomes Lēmuma (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (OV 2015, L 206, 34. lpp.), IV pielikumā ietvertajā vienību sarakstā, un, otrkārt, Padomes Īstenošanas regulu (ES) 2020/1130 (2020. gada 30. jūlijs), ar ko īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā (OV 2020, L 247, 14. lpp.), un Padomes Īstenošanas regulu (ES) 2021/1241 (2021. gada 29. jūlijs), ar kuru īsteno 21. panta 2. punktu Regulā (ES) 2016/44 par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (OV 2021, L 272, 1. lpp.), ciktāl ar tām prasītājas nosaukums ir atstāts Padomes Regulas (ES) Nr. 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (OV 2016, L 12, 1. lpp.), III pielikumā ietvertajā vienību sarakstā.
Rezolutīvā daļa 1) Atcelt Padomes Īstenošanas lēmumu (KĀDP) 2020/1137 (2020. gada 30. jūlijs), ar ko īsteno Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā, un Padomes Lēmumu (KĀDP) 2021/1251 (2021. gada 29. jūlijs), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā, ciktāl ar tiem Libyan African Investment Company (LAICO) nosaukums ir atstāts Padomes Lēmuma (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP, IV pielikumā ietvertajā vienību sarakstā.